              
[image: image1.wmf] 

 


REPUBLIKA HRVATSKA 

SISAČKO - MOSLAVAČKA ŽUPANIJA                                                           
OPĆINA LEKENIK

OPĆINSKI NAČELNIK 
KLASA: 400-04/26-02/07
URBROJ: 2176-12-02-26-1
Lekenik,  12. kolovoza 2026. godine






                         OPĆINSKO VIJEĆE OPĆINE LEKENIK
PREDMET:  Prijedlog  Pravilnika o provedbi postupaka jednostavne nabave  
                      - dostavlja se na usvajanje
OBRAZLOŽENJE:

PRAVNI TEMELJ: 

Sadržan je u članku 15. Zakona o javnoj nabavi (»Narodne novine«, broj 120/16, 114/22 i 48/2026) i članka 34. stavak 1. Statuta Općine Lekenik.  Statuta Općine Lekenik („Službeni vjesnik“ broj 9/21 i 33/26) 
NADLEŽNOST ZA DONOŠENJE:  OPĆINSKO VIJEĆE

PREDLAGATELJ:  OPĆINSKI NAČELNIK

RADNA SKUPINA KOJA JE IZRADILA PRIJEDLOG ODLUKE: Ivan Mužek, Pročelnik JUO i Marijana Komar, Referent za javnu nabavu i komunalno gospodsrstvo
TEMELJNA PITANJA KOJA TREBA UREDITI PRAVILNIKOM
Pravilnikom o provedbi postupaka jednostavne nabave uređuje se postupak jednostavne nabave roba, usluga i radova procijenjene vrijednosti do 50.000,00 eura bez PDV-a za nabavu roba i usluga, odnosno do 100.000,00 eura bez PDV-a za nabavu radova za koje sukladno odredbama Zakona o javnoj nabavi ne postoji obveza provedbe postupaka javne nabave. 
CILJ I PROVEDBA

Potreba za donošenjem novog općeg akta o provedbi postupaka jednostavne nabave proizlazi iz potrebe usklađenja s izmjenama u zakonodavnom okviru iz područja javne nabave, te iz potrebe digitalizacije, modernizacije postupaka jednostavne nabave kao i jačanja antikorupcijskih učinaka.
Zakonom o izmjeni Zakona o javnoj nabavi („Narodne novine“ 48/2026.) doneseno je niz promjena koje izravno utječu na naručitelje i gospodarske subjekte, a najznačajnije  promjene relevantne za naručitelje za postupak jednostavne nabave su viši pragovi za jednostavnu nabavu i primjenu Zakona .
Jedna od najvidljivijih promjena Zakona o javnoj nabavi su podignuti vrijednosni pragovi. Dosadašnji prag za procijenjenu vrijednost od 26.540,00 eura za primjenu Zakona za robu i usluge povećava se na 50.000,00 eura, a prag procijenjene vrijednosti od 66.360,00 eura za primjenu Zakona za radove povećava se na 100.000,00 eura.

Slijedom toga povećava se i vrijednost pragova za provedbu jednostavne nabave. 

Jednostavna nabava je postupak nabave procijenjene vrijednosti navedene u članku 12. Zakona o javnoj nabavi (NN 120/16, 114/22 i 48/26 – dalje u tekstu: ZJN 2016) i odnosi se na postupke nabave roba i usluga te provedbu projektnih natječaja procijenjene vrijednosti manje od 50.000,00  eura te za nabavu radova procijenjene vrijednosti manje od 100.000,00 eura. Navedeni pragovi primjenjuju se od 1. rujna 2026.
Ključne novosti su sljedeće:

1.) Postupci procijenjene vrijednosti manje od 15.000,00 eura bez PDV-a provode se putem izravnog ugovaranja izdavanjem narudžbenice i/ili sklapanjem ugovora, prije čega  Naručitelj će, kada je to moguće, istražiti tržište te prikupiti minimalno jednu ponudu relevantnog gospodarskog subjekta.. 

2.) Postupci jednostavne nabave roba, usluga i radova procijenjene vrijednosti veće od 15.000,00 eura bez PDV-a obvezno se provode isključivo putem modula za jednostavnu nabavu u Elektroničkom oglasniku javne nabave Republike Hrvatske (u daljnjem tekstu: EOJN RH). Iznimno od ove odredbe, Naručitelj nije obvezan provesti postupak jednostavne nabave putem javne objave, već ga provodi putem modula jednostavne nabave EOJN RH: 

a) ako u prethodno provedenom postupku jednostavne nabave nije podnesena nijedna ponuda ili nijedna valjana ponuda, pod uvjetom da početni ugovorni uvjeti nisu bitno izmijenjeni; 

b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to: 

1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe; 

2. ako iz tehničkih razloga predmet nabave može isporučiti samo određeni gospodarski subjekt;

3. ako je to nužno radi zaštite isključivih prava, uključujući prava intelektualnog vlasništva;

c) ako postoji iznimna žurnost uzrokovana događajima koje Naručitelj nije mogao predvidjeti

niti na njih utjecati.

IZVORI FINANCIRANJA: Proračun Općine Lekenik za 2026. godinu.
Sukladno navedenom, Općinskom vijeću dostavlja se prijedlog Pravilnika o provedbi postupaka jednostavne nabave. 

IZVJESTITELJ: Općinski načelnik

OPĆINSKI NAČELNIK

Božidar Antolec, bacc.ing.admin.chris.

